Ол баштапкы алтай jурукчы Г.И.Чорос-Гуркин. Чорос-Гуркин сан башка салымду кижи болгон. Ол бойынын ижинде бийик jедимдерге jедип алган учун искусство сÿÿчилер оныла 20-зинчи чактын башталганынан бери jилбиркеп келгендер. Jе jурукчы 30 jылдын туркунына «албатынын öштÿзи»  деп адаткан. Онын jуруктары музейлердин эдимдер чеберлейтен jеринде кемге де керек jок jööжö болуп jаткан, ол эмезе ÿрелип чачылган.